ODBOROVÝ  ZVäZ  PRACOVNÍKOV  ŠKOLSTVA  A  VEDY  NA  SLOVENSKU

REKREAČNÉ  ZARIADENIA

CROCUS – KEŽMARSKÉ  ŽĽABY  

PONUKA  REKREAČNÝCH  POBYTOV

V  ČASE  LETNÝCH  PRÁZDNIN  2022

	Blíži sa čas letných dovoleniek,  preto by sme Vás radi pozvali do rekreačných zariadení Odborového zväzu pracovníkov školstva a vedy  na Slovensku, situovaných v krásnej prírode Vysokých Tatier a Slovenského raja. Psychicky aj fyzicky náročnú a zodpovednú prácu učiteľa je možné dobre vykonávať len vtedy, keď si nájdete čas aj na oddych. Ponúkame Vám možnosť pokochať sa krásami Slovenska a zároveň sa zotaviť  v príjemnom prostredí našich rekreačných zariadení v Kežmarských Žľaboch.

Informácie o  rekreačných pobytoch, rekreačných zariadeniach,  cenníky a tlačivá objednávok  nájdete  v priebehu celého roka aj na webovej stránke OZ PŠaV – www.ozpsav.sk – rekreácie. 

     	Člen OZ PŠaV, jeho manžel, manželka a nezaopatrené deti platia nižšiu cenu za poukaz ako nečlenovia. Odborový zväz na rekreačné pobyty vo svojich zariadeniach poskytuje  členom zväzu a ich nezaopatreným  deťom aj dotáciu vo výške 27 € na pobyty v trvaní 6 a viac nocí,  vo výške 22 € na  5 nocí, vo výške 16 € na 4 noci a vo výške 12 € na 3 noci, ktorá je už odrátaná z ceny poukazu.  	

Dotácia a nižšia cena poukazu bude poskytnutá len na základe potvrdenia členstva predsedom ZO OZ PŠaV (čitateľná pečiatka a podpis predsedu) na poukaze. Neoprávnene vyplatená dotácia sa musí vrátiť.

Na pobyty sa prednostne zaraďujú členovia OZ PŠaV na Slovensku.

Objednávky posielajte písomne alebo e-mailom priamo na adresu rekreačného zariadenia (RZ).

Použite naše tlačivo: „Objednávka na rekreačný pobyt do RZ ...“ (je aj na webovej stránke zväzu). V objednávke treba uviesť všetky údaje: termín pobytu - aj alternatívu, počet osôb, presnú adresu bydliska, názov a presnú adresu ZO OZ PŠaV, meno predsedu, jeho telefón alebo e-mail. 

Objednávateľ je povinný včas oznámiť zariadeniu každú zmenu v obsadzovaní už pridelených miest, aby sa predišlo zbytočným nedorozumeniam, prípadne plateniu storna a aby sa voľné poukazy mohli poskytnúť iným záujemcom. 

RZ pošle objednávateľovi tlačivo  „Oznámenie o zaplatení“, kde sú uvedené informácie o cene poukazov a spôsobe platby. V prípade nedodržania termínu zaplatenia poukazov môžu byť pridelené iným záujemcom. 

Poukazy do oboch RZ musia byť zaplatené do 14. 6. 2022.

RZ po doručení tlačiva „Oznámenie o zaplatení“ pošlú poukazy priamo na adresu objednávateľa. Každá osoba, teda aj dieťa, musí mať vlastný poukaz, ktorý odovzdá pri nástupe na pobyt. 

Upozornenie:

	Rekreačné zariadenia  možno využívať celoročne na individuálne aj kolektívne  pobyty, výlety, rôzne školenia, porady, semináre, na lyžiarske zájazdy, školy v prírode a iné akcie.

	Objednávky posielajte priamo do RZ. Použite naše tlačivo objednávky, ktoré nájdete na webovej stránke OZ PŠaV - www.ozpsav.sk – rekreácie – Objednávka na akcie a pobyty mimo školských prázdnin. 

Ponuku pobytov vypracoval Miroslav Mackulin

Rekreačné zariadenie 

CROCUS, VaRC, s.r.o., Kežmarské Žľaby 12,  059 60 Tatranská Lomnica

č.tel.: 052/44 68 165, 0911 273 488, e-mail: centrumzlaby@gmail.com

	Rekreačné zariadenie sa nachádza asi 4 km od Tatranskej Lomnice v  peknom, tichom prostredí Belianskych Tatier. Doprava: vlakom alebo autobusom do Popradu, Tatranskej Lomnice a Starého Smokovca a odtiaľ autobusom do Kežmarských Žľabov (Tatranská Lomnica – Tatranské Matliare – Biela Voda – Kežmarské Žľaby) smer na Ždiar a Tatranskú Javorinu, alebo z Kežmarku do Starej Lesnej a odtiaľ do Kežmarských Žľabov, smer na Ždiar a Ta-transkú Javorinu. Zastávka Kežmarské Žľaby je priamo pred zariadením, kde je aj parkovisko. Dopravu si hradí účastník. Ubytovanie: v zariadení sú dvojposteľové izby so sociálnym zariadením a bunky, v jednej bunke je  jedna dvojposteľová izba a jedna dvojposteľová izba s prístelkou a sociálne  zariadenie. V každej izbe je chladnička, TV a wi-fi. V RZ je bar a spoločenská miestnosť s televízorom. Rekreanti majú k dispozícii príručnú knižnicu, rôzne spoločenské hry, stôl na stolný tenis a športové náradie. V areáli je ohnisko na opekanie, športové a detské ihrisko. Budova je chodbou prepojená s budovou Vzdelávacieho centra a centra pre regeneráciu pracovnej sily, kde je wellness centrum (bazén s protiprúdom, vírivky, suchá a parná sauna, služby maséra). Vstup do fitnes je zdarma. Nástup na pobyt je po 14,00 h, odchod do 10,00 h. Stravovanie: plná penzia, deti do 12 rokov poberajú jednotne detskú stravu – nižšia cena poukazu. Pobyt sa začína večerou a končí raňajkami s obedovým balíčkom. V cene poukazu je: ubytovanie a plná penzia (podmienka na čerpanie dotácie),  poukážka na jeden vstup na 1 hodinu do wellness centra (bazén, sauna, vírivka), dospelý v hodnote 6 €; dieťa od 3 do 12 r. v hodnote 3 €;  dieťa do 3 rokov zdarma. Prevádzkovateľ si vyhradzuje právo určiť typ sauny alebo vírivky podľa potreby (čistenie, výmena vody, poveternostné podmienky).  Poukážku vydá recepcia pri nástupe na pobyt,  termín vstupu treba dopredu objednať. V prípade, že na prístelke spí osoba staršia ako 12 r., zariadenie jej vráti 3 € za noc. V cene poukazu nie je: daň z ubytovania vo výške 1,50 €  na osobu a noc, okrem osôb do 18 r., držiteľov preukazu občana s ťažkým zdravotným postihnutím aj jeho sprievodcu. 

7 dňové pobyty (6 x nocľah a 6 x plná penzia) 	   
1.    3.-7. – 9.7.	 	      	
1.   10.7. – 16.7.   - LDT	    
2.   17.7. – 23.7.                			
3.   24.7. – 30.7.     	    
4.   31.7. –   6.8.   	    	    		
5.     7.8. – 13.8.   	    					
6.   14.8. – 20.8.   	    			
7.   21.8. – 27.8.   	    		
		   	
Cena poukazu pre člena OZ PŠaV na Slovensku:                  
a jeho nezaopatrené deti od 12 rokov     	     214,00 €
jeho deti od 3 do 12 rokov		     160,70 €
jeho manžela/ku			     241,00 €

Cena poukazu pre nečlena OZ PŠaV na Slovensku:
od 12 rokov		     		     276,40 €
jeho deti od 3 do 12 rokov          	     216,50 €

Vzdelávacie centrum a centrum pre regeneráciu pracovnej sily (VCaCpRPS)

Kežmarské Žľaby 12, 059 60 Tatranská Lomnica

č.tel.: 052/44 68 165, 0911 273 488, e-mail: centrumzlaby@gmail.com

Ponúkame tiež ubytovanie  v  apartmánoch Vzdelávacieho centra a centra pre regeneráciu pracovnej sily. Stravu si môžete objednať v RZ CROCUS. Budovy sú prepojené spojovacou chodbou. 
Objednávky posielajte na adresu VCaCpRPS.
Informácie o zariadení a cenník nájdete na webovej stránke OZ PŠaV– www.ozpsav.sk – rekreácie.